**ELŐTERJESZTÉS**

**A KÉPVISELŐ-TESTÜLET**

**2020. június 30-i rendes ülésére**

**Előterjesztés**

**Önkormányzati tulajdonú sportlétesítmények üzemeltetésének, fenntartásának és hasznosításának kérdése**

A napirendet tárgyaló ülés dátuma: 2020.06.30

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

Magyarország Alaptörvénye a XX. cikkben rendelkezik a sporthoz való állampolgári jogokról: „(1) Mindenkinek joga van a testi és lelki egészséghez .

A helyi önkormányzatokról szóló 2011.évi CLXXXIX. törvény 13.§. 15. pontja értelmében helyi közügyek, valamint a helyben biztosítható közfeladatok körében ellátandó helyi önkormányzati feladatok különösen: **,, *sport, ifjúsági ügyek*. ,,**

A sportról szóló 2004. évi I. törvény 55. (l) c) pontja alapján önkormányzati feladat az Önkormányzat kizárólagos tulajdonában lévő sportlétesítmények üzemeltetése, karbantartása.

E paragrafus (1) bekezdés a) pontja előírja a települési önkormányzatok számára a helyi sportfejlesztési koncepció elkészítését és annak megvalósításáról való gondoskodást.

Telki Község Önkormányzat Képviselő-testülete 2013 január 22. napján 2/2013 (I.22.) Kt. határozatával hagyta jóvá az önkormányzat 2012-2014 időszakra szóló sportkoncepcióját

Az önkormányzat sportkoncepciója 2014-ig szabályozta az önkormányzat legfontosabb tennivalóit, meghatározza a sportágazatban önként vállalt feladatainak kereteit, tájékoztatást ad a sportágazat szereplőinek az önkormányzat szerepvállalásának irányairól és mértékéről.

A települési önkormányzatok kötelező feladatai között írja elő az Mötv. a helyi sporttevékenység támogatását, de annak módját nem szabályozza.

A települési önkormányzat a testnevelésre és sportra vonatkozó jogszabályokban előírt kötelezettségei:

* a helyi sportkoncepció meghatározása és megvalósítása,
* a sporttal foglalkozó helyi szervezetekkel való együttműködés,
* a tulajdonában álló sportlétesítmények fenntartása, működtetése,
* az önkormányzati óvodák sporttevékenységéhez szüksége feltételek megteremtése.

A Telki község Önkormányzat tulajdonába az alábbi sportlétesítmények tartoznak:

* műfűves sportpálya Telki Muskátli park Telki 723/4 hrsz alapterülete 924 m2
* Sportcsarnok Telki, Pipacs köz 731/22 hrsz alapterülete 1400 m2
* Pipacsvirág Magyar- Angol Kéttanítási nyelvű Általános Iskola tornaterem
* közterületi sporteszközök

A Műfüves sportpálya az Önkormányzat az MLSZ, valamint az Önkormányzati és Területfejlesztési Minisztérium vissza nem térítendő támogatásának biztosításával 2007-ben épült. Az Önkormányzat 2008. október 1-jén - határozatlan időre - feladat-ellátási megállapodást kötött a Telki Focisuli Nonprofit Kft.-vel a „műfüves sportpálya működtetése során a gondnoki tevékenység ellátására”.

A műfüves sportpálya gondnoki és karbantartási feladatain túl szervezte és felügyelte a pálya rendjét, ellenőrizte a pályahasználati szabályok betartását.

A feladat ellátási szerződés 2020. április közös megegyezéssel megszüntetésre került. 2020 május óta a veszélyhelyzet időtartamára átmeneti jelleggel a Telki Sportegyesület és az önkormányzat között létrejött megállapodás alapján ezt a feladatot a Telki Se vette át.

Az általános iskolai oktatás, nevelés 2013. január 1-től állami irányítás alá került. A vonatkozó jogszabályok, megállapodások értelmében az iskola épülete Telki Önkormányzatának tulajdonában maradt, de az üzemeltetési fenntartási feladatokat a Tankerület látja el.

Az iskola épülete többfunkciós közösségi létesítmény, az oktatáson kívül közösségi, kulturális és sport célokat is szolgál. Fenti feladatok teljesítése céljából Telki Önkormányzata megállapodásban rögzítette a tankerülettel az épület hasznosításának kereteit.

Az újonnan felépült Sportcsarnok szintén a Magyar Labdarugó Szövetség anyagi támogatása mellett TAO források felhasználásával épült 2020.évben, mely méretéből, felszereltségéből adódóan a település sport és közösségi életében új lehetőségeket fog jelenteni.

Az önkormányzati létesítmények fenntartása, üzemeltetése komoly feladatot és anyagi költséget ró az önkormányzatra, mint tulajdonosra, mivel a meglévő vagyonnal gazdálkodni, azt fenntartani és hasznosítani is kell.

Hogy ezek a feladatokat, hogy és milyen módon látja el az önkormányzat arra több lehetséges megoldás kínálkozik:

* önálló intézmény létrehozása
* már meglévő intézménybe történő integrálás
* külső szervezet ( gazdálkodó szervezet vagy civil szervezet ) általi üzemeltetés

Az egyes üzemeltetési formák mellett szóló előnyök és hátrányok összehasonlításával a képviselő-testület részére azt a javaslatot terjesztem elő, hogy a már meglévő intézménye az önkormányzat a már meglévő intézményünk, a Kodolányi János Közösségi Ház és Könyvtár, mint önálló intézmény feladatkörébe szervezze át a Sportcsarnok és egyéb sportlétesítmények üzemeltetési, hasznosítási feladatainak ellátását.

Természetesen ezen konstrukció mellett történő üzemeltetés az egyes sportlétesítmény használatot is kibővíti, hiszen a sportcélú hasznosítás mellett a létesítmények kulturális és közösségi igénybevételét is biztosítani tudja.

A fenti elvek mellett kérjük a képviselő-testület támogató döntését arról, hogy az önkormányzati sportlétesítmények üzemeltetési és hasznosítási feladatait a Kodolányi János Közösségi Ház és Könyvtár feladatkörébe utalja. Egyben kérje fel az intézményt a szükséges intézményi alapdokumentumok, üzemeltetési szabályzatok, házirend, hasznosítási konstrukció kidolgozására.

Telki, 2020. június 19.

 Deltai Károly

 polgármester

**Határozati javaslat**

**Telki község**

**Képviselő-testülete Önkormányzat**

**/2020.(VI. ) Önkormányzat határozata**

**Önkormányzati tulajdonú sportlétesítmények üzemeltetésének, fenntartásának és hasznosításának kérdése**

1.Telki község Képviselő-testülete úgy határozott, hogy az Önkormányzati tulajdonú Sportlétesítmények üzemeltetési, fenntartási és hasznosítási feladatait a Kodolányi János Közösségi Ház és Könyvtár intézmény keretében látja el.

**2.** A képviselő-testület felkéri a Kodolányi János Közösségi Ház és Könyvtár intézményvezetőjét, hogy készítse elő az intézmény alapdokumentumainak módosítását, a kapcsolódó szabályzatokat és a sportlétesítmények hasznosítására vonatkozó díj javaslatokat.

**Felelős:** Kodolányi János Közösségi Ház és Könyvtár intézményvezető, Polgármester

**Határidő:** 2020. augusztus 31.